OpenLLM-France/wikimedia huggingface dataset:
# E251

La ruta europea E251 és una carretera que forma part de la Xarxa de carreteres europees. Comença a Sassnitz (Alemanya) i finalitza a Berlín (Alemanya). Té una longitud de 286 km. Té una orientació de nord a sud.
Viccionari
# E27

La ruta europea E27 és una carretera que forma part de la Xarxa de carreteres europees. Comença a Belfort (França) i finalitza a Aosta (Itàlia) via Berna (Suïssa). Té una longitud de 551 km i una orientació de nord a sud.
# El juego de la oca

El juego de la oca és una pel·lícula dramàtica espanyola de 1966 dirigida per Manuel Summers, amb un guió coescrit amb Pilar Miró. Tracta el tema de l'adulteri des d'una perspectiva allunyada de la moral imposada aleshores.

## Sinopsi

El jove dibuixant Pablo s'enamora d'una companya de treball, Àngela, mentre la seva esposa Blanca i els seus fills són fora de Madrid. Tot i saber que està casat, Ángela no pot evitar sentir-se atreta per ell. Tanmateix, el retorn de Blanca fa que hagin de separar-se i no puguin suportar-ho.

## Repartiment

* Sonia Bruno - Ángela
* María Massip - Blanca
* José Antonio Amor - Pablo

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1965 | Millor actriu | Sonia Bruno | Guanyadora |
| 1965 | Millor música | Antonio Pérez Olea | Guanyadora |

## Referències

* ↑ Bernard P. E. Bentley A Companion to Spanish Cinema, p. 185
* ↑ «Premios del CEC a la producción española de 1965». CEC. Arxivat de l'original el 2021-05-06. [Consulta: 9 gener 2016].

## Enllaços externs

* El juego de la oca (Manuel Summers, 1965) Arxivat 2019-04-03 a Wayback Machine.
# Editpress

Editpress és una editorial luxemburguesa. Publica diversos diaris, entre ells, el diari Tageblatt, el setmanari en llengua portuguesa Correio, el setmanari gratuït Lux-Post, i compta amb el 50% de les accions del diari gratuït L'essentiel i el diari francòfon Le Quotidien, així com setmanari Le Jeudi.
Editpress té la seu a la ciutat d'Esch-sur-Alzette, a la zona de les Terres Roges. Manté llaços estrets amb el Partit Socialista dels Treballadors i els sindicats. El principal rival d'Editpress és Saint-Paul Luxembourg, que es va aliar amb el Partit Popular Social Cristià i posseeix el principal diari de pagament de Luxemburg, Luxemburger Wort.

## Referències

* ↑ «Luxembourg Newspaper Publishers' Association». ENPA. [Consulta: 1r febrer 2014].
* ↑ «Le Quotidien». Press Europe. Arxivat de l'original el 20 de febrer 2014. [Consulta: 1r febrer 2014].
* 1 2 Hirsch, Mario. «Luxembourg». A: The Media in Europe. London: Sage, 2004, p. 140. ISBN 978-0-7619-4132-3.
# Edme Mongin

Edme Mongin (Baroville, gener de 1668 – Bazas, Aquitània, França, 5 de maig de 1746) va ser un predicador i bisbe francès de Bazas. Va néixer a Baroville i va morir, als 78 anys, a Bazas. Era fill d'Etienne Mongin i Anne Bailly.
El 1708 fou nomenat membre de l'Acadèmia Francesa. Fou preceptor del duc de Borbó i del comte de Charolais. Entre d'altres, pronuncià l'oració fúnebre de Lluís XIV l'any 1715 i el panegíric de sant Vicenç de Paül l'any 1737 amb motiu de la seva canonització.
Va ser nomenat bisbe de Bazas el 1724, confirmat el 29 de gener de 1725, i va ser consagrat al març per Henri de Nesmond, arquebisbe de Tolosa. Va ser l'abat comendatari de Sant Martí, Autun, des de 1708.
El 1745, un any abans de la seva mort, publicà totes les seves obres.

## Referències

* ↑ Œuvres de messire Edme Mongin, évêque et seigneur de Bazas contenant ses sermons, panégyriques, oraisons funèbres, mandements et pièces académiques sur Google Livres, Paris, Claude-François Simon, 1745, p592.
* ↑ François Alexandre Aubert de la Chesnaye des Bois, Dictionnaire de la Noblesse, 2 vols.
* ↑ Louis Moréri, Dictionnaire Historique, 1731, 1 vol. p. 52.
* 1 2 3 4 Castellanos de Losada, Sebastián. Biografia eclesiástica completa: vidas de los personajes del Antiguo y Nuevo Testamento, de todos los santos que venera la iglesia, papas y eclesiásticos célebres por sus virtudes y talentos en orden alfabético (en castellà). Vol. XIV. Madrid: Imprenta y Librería de Eusebio Aguado, 1862, p. 266. OCLC 807926946.
# Eijkman (cràter)

Eijkman és un cràter d'impacte que es troba a l'hemisferi sud de la cara oculta de la Lluna. Es troba cap al sud-est (a una distància al voltant de mig diàmetre) del cràter de major grandària Lemaître. Al sud-sud-oest s'hi troba el cràter Crommelin, i al nord-est apareix Fizeau.
La vora d'aquest cràter està ben definida, sense un desgast significatiu per impactes posteriors. No obstant això, mostra alguns cràters petits al llarg del brocal, i una altra marca d'impacte a l'interior del costat nord. Les parets internes mostren algunes terrasses menors a la vora del costat nord-oest. Prop del punt mitjà del fons del cràter apareix una formació de pic central en forma de ferradura, amb l'extrem obert apuntant cap al sud.

## Cràters satèl·lit

Per convenció, aquests elements són identificats als mapes lunars posant la lletra al costat del punt mitjà del cràter que està més prop d'Eijkman.
| Cràters satèl·lit. Fotografia de la missió Lunar Reconnaissance Orbiter | Eichstadt Coordenades Diàmetre D 62° 18′ S, 136° 54′ O﻿ / ﻿62.3°S,136.9°O﻿ / -62.3; -136.9﻿ (Eijkman D) 25 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Eijsden

Eijsden (limburguès Èèsjde) és una població i antic municipi de la província de Limburg, al sud-est dels Països Baixos. L'1 de gener del 2009 tenia 11.419 habitants repartits sobre una superfície de 20,76 km² (dels quals 1 km² corresponen a aigua). Limitava al nord amb Maastricht, a l'oest amb Wezet, a l'est amb Margraten i al sud amb Voeren.
L'1 de gener de 2011 es va fusionar amb Margraten per crear el nou municipi d'Eijsden-Margraten.

## Centres de població

* NederlandèsLimburguèsPoblació
* EijsdenEèsjde7.180
* GronsveldGroéselt2.490
* Oost-MaarlandOêsj-Maorend940
* RijckholtRiêkelt710
* MeschMisj330
* MariadorpDe Klonie280
* (Font: CBS)

## Administració

El consistori municipal consta de 15 membres, format des del 2006 per:
* Partij Groot Eijsden, 5 regidors
* CDA, 4 regidors
* PvdA, 2 regidors
* VVD, 2 regidors
* ESPEDE, 1 regidor
* Lijst Baars, 1 regidor

## Enllaços externs

* www.eijsden.nl Arxivat 2002-10-02 a Wayback Machine.
# El laberinto griego

El laberinto griego és una pel·lícula espanyola dirigida el 1992 per Rafael Alcázar, qui també va escriure el guió junt amb l'escriptor Manuel Vázquez Montalbán, qui debutà com a guionista. No es va poder estrenar fins a gener de 1993, però va ser víctima del certificat de nacionalitat holandesa de la pel·lícula estatunidenca Instint bàsic, que havia cobert quota de pantalla com a pel·lícula comunitària. Fou protagonitzada per Aitana Sánchez-Gijón, Eusebio Poncela i Fernando Guillén Cuervo, i rodada a la ciutat de Barcelona.

## Argument

Una parella de francesos contracta el servei del detectiu Juan Bardón perquè trobi a un grec que va ser ex amant de la dona i que saben que s'ha amagat a Barcelona. El detectiu queda fascinat amb la bellesa de la noia francesa i accepta el cas per a tenir l'ocasió de veure-les més vegades. Això el fa endinsar-se en el món de la nit barcelonina, amb droga i assassinats.

## Repartiment

* Omero Antonutti... Juan Bardón
* Aitana Sánchez-Gijón... Bernadette
* Eusebio Poncela ... Jacques
* Terele Pávez... Esposa de Dotrós
* Fernando Guillén Cuervo... Bardón fill
* Carlos Lucena ... Comissari
* Magüi Mira... Luz
* Francisco Merino... Dotrós
* Penélope Cruz... Elisa

## Nominacions

Fou estrenada al Festival Internacional de Cinema de Mont-real el setembre de 1992. Rafael Alcázar i Manuel Vázquez Montalbán foren candidats al Goya al millor guió adaptat.

## Referències

* ↑ Vázquez Montalbán debuta como guionista en 'El laberinto griego', El País, 8 de gener de 1993
* ↑ El laberinto griego a Fotogramas
* ↑ Se presenta en Montreal 'El laberinto griego', de Vázquez Montalbán, El País, 1 de setembre de 1992
* ↑ El laberinto griego al web dels premis Goya
# Papamosques cuablanc

El papamosques cuablanc (Leucoptilon concretum; syn: Cyornis concretus) és una espècie d'ocell de la família dels muscicàpids (Muscicapidae) del sud-est asiàtic, monotípica dins del gènere Leucoptilon. Es troba a Brunei, Malàisia, Indonèsia, Laos, Myanmar, Tailàndia, Vietnam, sud-est de la Xina, i est de l'Índia). Habita els boscos tropicals i subtropicals de frondoses humits i de l'estatge montà. El seu estat de conservació és de risc mínim.

## Taxonomia

És l'únic membre del gènere monotípic Leucoptilon. Abans de 2022, estava classificat en el gènere Cyornis, però va ser reclassificat en Leucoptilon pel Congrés Ornitològic Internacional, que prengué per base un estudi filogenètic de 2021.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques cuablanc». Diccionari dels ocells del món. TERMCAT. [Consulta: 3 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 699. ISBN 978-84-16728-37-4.
* ↑ BirdLife International. «White-tailed Flycatcher. Cyornis concretus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 4 gener 2021].
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
* ↑ Sangster, George; Alström, Per; Gaudin, Jimmy; Olsson, Urban «A new genus for the White-tailed Flycatcher Cyornis concretus (Aves: Muscicapidae)» (en anglès). Zootaxa, 5072, 6, 03-12-2021, pàg. 599–600. DOI: 10.11646/zootaxa.5072.6.7. ISSN: 1175-5334.
# Quito Fest

El Quito Fest és un Festival Internacional de Música Independent d'Equador, que es desenvolupa des de l'any 2003 a la ciutat de Quito de franc, són diversos dies de concerts a l'aire lliure on s'interpreten diversos gèneres musicals com: Rock, Hip-hop, Ska, Heavy metall, Hardcore, Punk, Reggae. És un festival lliure d'alcohol i drogues.
La història de Quitofest comença l'any 2003, ja que la capital equatoriana no tenia un festival propi és així que el municipi i el Ministeri d'Educació i Cultura llancen el primer Quitofest al Parc La Carolina al nord de la ciutat. També l'hi va crear amb la idea de donar un repertori més ampli de distracció a les festes de la cabdal equatoriana. Des de l'any 2005 el Quitofest va començar a presentar-se al Parc Itchimbia, actualment, i des de l'any 2013, va començar a presentar-se al nou Parc Bicentenario situat en l'antic aeroport de Quito.
La joventut de Quito va respondre de manera massiva al Quitofest i cada any guanya més renom en l'àmbit nacional i internacional en comptar amb bandes de l'Argentina, Xile, Colòmbia, Brasil, Veneçuela, Mèxic, Estats Units, Panamà, França entre altres països.
La Fundació Música Jove és l'organitzadora d'aquest esdeveniment.

## Enllaços externs

* http://metroactiva.com/blog-noticias-ecuador/2013/08/quito-fest-2013/ Arxivat 2013-08-13 a Wayback Machine.
* http://www.musicajoven.org/ Arxivat 2016-07-29 a Wayback Machine.
* http://www.quitofest.com/
* http://metroactiva.com/blog-noticias-ecuador/2011/07/quito-fest-2011-cartel-bandas/ Arxivat 2011-07-20 a Wayback Machine.
* https://www.facebook.com/quitofest.oficial
# Megabazos (desambiguació)

MegabazosoMegabizos és el nom dels següents personatges:
# Mala praxi

Mala praxi és un terme que s'utilitza per referir-se a la responsabilitat professional pels actes realitzats amb negligència. La forma més coneguda de la mala praxi és la negligència mèdica o mala praxi mèdica, però aquesta també s'aplica a altres àmbits professionals com l'advocacia, la comptabilitat pública o privada, el tractament psicoterapèutic, etc.
En medicina, una mala praxi és un terme emprat per indicar una negligència "per acció o per omissió" en la prescripció de medicació o en l'acte mèdic (en una operació, etc..), de cara a reclamar la responsabilitat dels metges pels problemes que n'hagin pogut derivar.

## Referències

* 1 2 Mala praxi a Optimot
# Luci Flavi Honorat Lucilià

Luci Flavi Honorat Lucilià (llatí: Lucius Flavius Honoratus Lucilianus) fou un polític i senador de l'Imperi Romà al segle iii. Entre el 236 i el 238 dC fou governador de la província de Mèsia Inferior.

## Referències

* ↑ Dicţionar de istorie veche a României ("Diccionari de la història antiga de Romania“) (1976) Editura Ştiinţifică şi Enciclopedică, p. 399–401.
# Bartsia

Bartsia és un gènere de plantes pertanyent a la família Orobanchaceae. Alguns experts ho classifiquen dintre de la família Scrophulariaceae.

## Taxonomia

* Bartsia adenophylla Molau
* Bartsia alba Molau
* Bartsia alpina L.
* Bartsia aprica Diels
* Bartsia australis Molau
* Bartsia bartsioides (Hook.) Edwin
* Bartsia camporum Diels
* Bartsia canescens Wedd.
* Bartsia chilensis Benth.
* Bartsia crenata Molau
* Bartsia crenoloba Wedd.
* Bartsia crisafullii N.H.Holmgren
* Bartsia decurva Hochst. ex Benth.
* Bartsia diffusa Benth.
* Bartsia elachophylla Diels
* Bartsia elongata Wedd.
* Bartsia fiebrigii Diels
* Bartsia filiformis Wedd.
* Bartsia flava Molau
* Bartsia glandulifera Molau
* Bartsia inaequalis Benth.
* Bartsia integrifolia Wedd.
* Bartsia jujuyensis Cabrera i Botta
* Bartsia laniflora Benth.
* Bartsia laticrenata Benth.
* Bartsia longiflora Hochst. ex Benth.
* Bartsia melampyroides (Kunth) Benth.
* Bartsia mutica (Kunth) Benth.
* Bartsia orthocarpiflora Benth.
* Bartsia patens Benth.
* Bartsia pauciflora Molau
* Bartsia pedicularoides Benth.
* Bartsia peruviana Walp.
* Bartsia pumila Benth.
* Bartsia pyricarpa Molau
* Bartsia ramosa Molau
* Bartsia remota Molau
* Bartsia rigida Molau
* Bartsia santolinifolia (Kunth) Benth.
* Bartsia sericea Molau
* Bartsia serrata Molau
* Bartsia stricta (Kunth)
* Bartsia strigosa Molau
* Bartsia tenuis Molau
* Bartsia thiantha Diels
* Bartsia tomentosa Molau
* Bartsia trichophylla Wedd.
* Bartsia tricolor Molau
* Bartsia trixago L.
* Bartsia weberbaueri Diels

## Referències

* ↑ «Bartsia L.» (en anglès). U.S. National Plant Germplasm System. Departament d'Agricultura dels Estats Units. [Consulta: 24 febrer 2022].
* ↑ Uribe-Convers, Simon; Tank, David C. «Phylogenetic Revision of the Genus Bartsia (Orobanchaceae): Disjunct Distributions Correlate to Independent Lineages» (en anglès). Systematic Botany, 41, 3, 01-09-2016, pàg. 672–684.
* ↑ «Bartsia alpina». Flora Catalana, 2018. [Consulta: 24 febrer 2022].
# Megabit

El megabit (Mbit o Mb) és una unitat de mesura d'informació molt utilitzada en les transmissions de dades de forma telemàtica. Amb freqüència es confon el megabyte que equival a 10⁶ (1.000.000) bits, amb el mebibit, que és equivalent a 2$^{20}$ (1.048.576) bits. La diferència és que en el primer s'aplica un dels prefixos del SI i en el segon s'aplica un dels prefixos binaris.
Curiosament el sistema operatiu Microsoft Windows ajuda a la confusió quan a les seves pantalles d'informació reflecteix els nombres que equivalen a potències de base 2 però utilitza els prefixos del SI, que són per a potències de base 10.
Quan s'expressa una velocitat de, per exemple, 2 Mbit/s es vol dir que en un segon es transmeten 2 milions de bits.
Nota: 1 megabyte (MB) equival a 8 megabits (Mbit), dit d'una altra manera, 1 megabit (Mbit) equival a 0.125 megabytes (MB).

## Vegeu també

* Mebibit
* Quilobit
* Gigabit
* Megabyte
# Mas Corbera

El Mas Corbera és un mas que hi ha al terme municipal d'Espolla a uns 3 km al nord del nucli urbà, relativament proper a la carretera que mena a Banyuls de la Marenda i la confluència del riu Orlina i de la riera de Freixe. El mas formava part del terme de Baussitges, havia estat propietat del marquès de Camps i fou venut durant la dècada de 1980. Des de llavors que és el centre d'una explotació bàsicament ramadera, amb bestiar boví i porcí, i també agrícola i forestal. El mas està restaurat i està habitat permanentment.
# Ejagham

L'ejagham (o ekoi) és una llengua que es parla al sud-est de Nigèria a l'estat de Cross River i també al Camerun.
És una llengua que forma part de les llengües ekoid, que formen part de la família meridional de les llengües bantus. Té una gran diversitat dialectal; en destaquen els dialectes ejagham oriental, ejagham meridional (Abakpa, Aqua, Ekin, Kwa, Qua) i ejagham occidental.

## Distribució geogràfica i ús

A Nigèria hi ha 67.300 parlants d'ejagham (2000), a l'estat de Cross River, concretament a les LGAs d'Akampka, d'Idom, d'Odukpani i de Calabar. Segons el joshuaproject en aquest país hi ha 95.000 ejagham-parlants. Al Camerun hi ha 49.400 parlants d'ejagham (2000), localitzats a la Regió del Sud-oest, a les sub-divisions de Mamfe meridional i d'Eyumodjok que pertanyen a la divisió de Manyu. Aquesta xifra és elevada fins als 70.000 ejagham-parlants al Camerun segons el joshuaproject.
La llengua es fa servir de manera normal i en tots els dominis i edats i té obres literàries, programes de ràdio, televisió, diccionari i gramàtica. S'escriu en l'alfabet llatí des del 1976. Al Camerun també és una llengua escolar.

## Referències

* 1 2 3 4 Ejagham a l'ethnologue
* ↑ ejagham a Nigèria al Joshuaproject
* ↑ ejagham al joshuaproject
# Papamosques d'Arunachal Pradesh

El papamosques d'Arunachal Pradesh (Cyornis magnirostris) és una espècie d'ocell de la família dels muscicàpids (Muscicapidae). Nidifica a l'Himàlaia oriental, des del Nepal fins a Bangladesh i hiverna al nord de la península de Malaca, a Tailàndia, Myanmar i Malàisia. El seu estat de conservació és de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques d'Arunachal Pradesh». Diccionari dels ocells del món. TERMCAT. [Consulta: 3 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 698. ISBN 978-84-16728-37-4.
* ↑ BirdLife International. «Large Blue-flycatcher. Cyornis magnirostris» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 3 gener 2021].
# Rahway

Rahway és una població dels Estats Units a l'estat de Nova Jersey. Segons el cens del 2007 tenia 28.189 habitants.

## Demografia

Segons el cens del 2000, Rahway tenia 26.500 habitants, 10.028 habitatges, i 6.728 famílies. La densitat de població era de 2.564,3 habitants/km².
Dels 10.028 habitatges en un 30% hi vivien nens de menys de 18 anys, en un 46,7% hi vivien parelles casades, en un 15,6% dones solteres, i en un 32,9% no eren unitats familiars. En el 28% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,24.
Per edats la població es repartia de la següent manera: un 23,9% tenia menys de 18 anys, un 7,8% entre 18 i 24, un 32% entre 25 i 44, un 21,8% de 45 a 60 i un 14,5% 65 anys o més.
L'edat mediana era de 37 anys. Per cada 100 dones de 18 o més anys hi havia 86,5 homes.
Entorn del 5,4% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rahway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Rahway». American Fact Finder. Oficina del Cens dels Estats Units, 12-01-2010.
# Rahoveci

Rahoveci és un poble i municipi pertanyent al districte de Gjakovë, en l'oest de Kosovo. Té una àrea de 276 km² i conté 35 viles, pel 2003 tenia 23.000 habitants. Entre la seva economia està bastant estesa l'agricultura amb la producció de vegetals i una mica de vinyers
# Qadisiyya

«Qadisiyya o Qādisiyyah» té aquests significats:
* Nova Qadisiyya, nom donat a la Primera Guerra del Golf per Saddam Hussein
* Qadisiyya (Tigris), ciutat de l'Iraq a la vora del Tigris
* Qadisiyya (Iraq), ciutat de l'Iraq, teatre de la famosa batalla
* Batalla d'al-Qadisiyya, batalla decisiva per l'islam
* governació d'al-Qadisiyya, província d l'Iraq, capital Ad-Diwaniyyah
* Al-Qadisiyya (Kuwait), ciutat de Kuwait
# Quérénaing

Quérénaing és un municipi francès, situat a la regió dels Alts de França, al departament del Nord. L'any 2006 tenia 911 habitants. Limita al nord amb Famars, a l'est amb Artres, al sud amb Sommaing i Vendegies-sur-Écaillon, al sud-oest amb Verchain-Maugré, a l'oest amb Monchaux-sur-Écaillon i al nord-oest amb Maing.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 730 | 797 | 763 | 766 | 717 | 814 | 911 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel François | PS |
# Rasa de Can Serra

La Rasa de Can Serra és un torrent afluent per l'esquerra de la Riera de Navel, al (Berguedà).

## Municipis per on passa

La Rasa de Can Serra fa tot el seu curs pel terme municipal de Viver i Serrateix.

## Xarxa hidrogràfica

La xarxa hidrogràfica de la Rasa de Can Serra està integrada per 6 cursos fluvials que sumen una longitud total de 3.140 m.

### Distribució per termes municipals

Tota la xarxa transcorre pel terme municipal de Viver i Serrateix.
# Revenga de Campos

Revenga de Campos és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 208 | 200 | 178 | 179 |
# Revenge

«Revenge» té aquests significats:
* Revenge (pel·lícula), drama -policial creat per la conjunció Rastar-NewWorld Pictures en 1990
* Revenge (sèrie de televisió), drama de televisió nord-americà inspirat en la novela d'Alexandre Dumas: El comte de Montecristo
* Burnout Revenge 4t videojoc de la saga Burnout
# Reinhardsmunster

Reinhardsmunster (en alsacià Rainhardsmínschter) és un municipi francès, situat a la regió del Gran Est, al departament del Baix Rin. L'any 1999 tenia 402 habitants. Limita al nord-est amb Thal-Marmoutier i al sud-est amb Hengwiller.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 271 | 326 | 303 | 331 | 366 | 402 |

## Administració

Llista d'alcaldes :
| Període | Identitat | Partit |
| 2001- | Marcel Stengel | |
# Reliance

«Reliance» té aquests significats:
* Reliance (Dakota del Sud), població dels Estats Units a l'estat de Dakota del Sud.
* Reliance (Wyoming), població dels Estats Units a l'estat de Wyoming.